**Referat FAU-møte
26.08.25**Til stede: Erle, Ole Marius, Ingvild, Kim, Ole Marius, Erle, Mariann
Fravær: Siv, Kamilla, Ingrid, Charlotte
 **1. Informasjonssaker fra skolen
- Foreldremøte**Foreldremøtene blir tilsvarende som i fjor: stasjoner i klasserom, med refleksjonsoppgaver for foreldregruppen det vil velges trinnkontakter for hvert trinn: minst to stk per trinn. Trinnkontaktens hovedoppgave er å administrere trinnets kommunikasjonskanal (for de fleste en facebookgruppe), samt planlegge sosiale aktiviteter for trinnet
Det vil trekkes 12 representanter til 17. mai komité i 2. og 4. trinn: Fjorårets komité sørger for at nødvendig informasjon gis ny komite kort tid etter etablering og at arbeidet starter opp tidlig på høsten, kfr. evaluering av fjorårets 17. mai komité

**- Informasjon om 1. trinn**Basepedagogikk: to rom, barn på tvers av rommene
To grupper: Veten og Breisteinfjellet.
Tre kontaktlærere: Barna er inndelt i seks fargegrupper, hvor kontaktlærerne har ansvar for to hver. Lærerne bytter på hvor de er, for å sikre god relasjon med både egne fargegrupper og øvrige grupper. dette innebærer at man ikke vil få «tradisjonelle» klasser: mye på tvers. Vurdering hittil er at løsningen fungerer godt, barna har funnet seg til rette
har fått på plass gode samlingsrutiner, matrutiner

**- Nysgjerrigper og sommeravslutning**Det har vært et ønske fra både foreldregruppen og skolen at foreldre skal kunne få delta på barnas presentasjon av nysgjerrigperarbeidet. Nytt av året er derfor at foreldrene vil kunne delta på presentasjon av nysgjerrigperarbeidet en ettermiddag i februar. Nysgjerrigperpresentasjonen erstatter sommeravslutningen som har vært i juni. kolen oppfordrer derfor trinnkontaktene til å arrangere noe sosialt for trinnet i juni.

**Informasjon fra FAU
- FAU-møte med trinnene**Ønskelig at FAU får 10 minutt av tiden på tampen av foreldremøtet til å gi informasjon om FAUs mandat og arbeid: ønskelig med innspill til hva som kan gjøres for å løfte skolemiljø og nærmiljø
FAU vil i foreldremøtet informere om at det kort tid etter gjennomført foreldremøte vil inviteres til et nytt foreldremøte hvor det skal diskuteres relevante punkter som eksempelvis:
Bursdagsløsninger (eks. 1. trinn – hvordan løse det når det ikke er tradisjonell klase?)
gaveløsning til bursdager (eks. foreldrene til bursdagsbarnet kjøper en gave til bursdagsbarnet fra alle gjestene vs. alle gjestene har med hver sin gave til hver eneste bursdag)
Mobil/smarttelefon (eks. fjorårets 1. klasse er enig om ingen smarttelefon med sosiale medier før 5. klasse). FAU oppfordrer klassene til å følge nasjonale anbefalinger.
Rektor deltar på møtet for 1. trinn og eventuelt for andre trinn ved behov
formålet er å skape en felles praksis på trinnet **- FAU-representanter på valg**Erle og Kamilla har vært FAU-representanter ett år, og er derfor med ett år til kfr. ønske om kontinuitet i verv. I utgangspunktet er man på valg dersom man har hatt verv utover to år, hvilket gjelder alle de øvrige i FAU. Flere er imidlertid åpen for å fortsette i FAU dersom det er ønskelig fra foreldregruppen, men da gjerne sammen med andre FAU-representanter fra trinnet
Enighet om at det er behov for at minst én i FAU har dedikert rolle knyttet til sponsorer, og Kim og Ole Marius ønsker å påta seg dette oppdraget i fellesskap

**- Felles oppstartsmøte**FAU vil kalle inn til et felles oppstartsmøte mellom rektor, 17.mai komité og trinnkontakter. Formålet er å skape en felles forståelse av arbeidsoppgaver og tidspunkt for utførelse, og avtale eventuelle samarbeidspunkt
**- Økonomi**Økonomiansvarlig Siv sørger for at innbetaling for hurrarop og 7. trinnavslutning overføres snarest